Document ID: 32008D0321

KOMISIJAS LĒMUMS
(2008. gada 8. aprīlis),
ar ko no Kopienas finansējuma izslēdz dažus izdevumus, kas dalībvalstīm radušies un ko finansē no Eiropas Lauksaimniecības virzības un garantiju fonda (ELVGF) Garantiju nodaļas un Eiropas Lauksaimniecības garantiju fonda (ELGF) līdzekļiem
(izziņots ar dokumenta numuru K(2008) 1283)
(Autentisks ir tikai teksts angļu, čehu, dāņu, franču, itāļu, nīderlandiešu, portugāļu, spāņu un vācu valodā)
(2008/321/EK)
EIROPAS KOPIENU KOMISIJA,
ņemot vērā Eiropas Kopienu dibināšanas līgumu,
ņemot vērā Padomes 1999. gada 17. maija Regulu (EK) Nr. 1258/1999 par kopējās lauksaimniecības politikas finansēšanu (1) un jo īpaši tās 7. panta 4. punktu,
ņemot vērā Padomes 2005. gada 21. jūnija Regulu (EK) Nr. 1290/2005 par kopējās lauksaimniecības politikas finansēšanu (2) un jo īpaši tās 31. pantu,
apspriedusies ar Lauksaimniecības fondu komiteju,
tā kā:
(1)
Atbilstoši Regulas (EK) Nr. 1258/1999 7. panta 4. punktam un Regulas (EK) Nr. 1290/2005 31. pantam Komisijai ir jāveic nepieciešamās pārbaudes, jāpaziņo dalībvalstīm to rezultāti, jāņem vērā dalībvalstu piezīmes, jāuzsāk divpusējas sarunas, lai panāktu vienošanos ar attiecīgajām dalībvalstīm, un oficiāli jāpaziņo pieņemtie secinājumi dalībvalstīm.
(2)
Dalībvalstīm ir bijusi iespēja pieprasīt samierināšanas procedūras uzsākšanu. Minētā iespēja dažos gadījumos ir izmantota, un Komisija ir iepazinusies ar ziņojumu par rezultātiem.
(3)
Atbilstoši Regulai (EK) Nr. 1258/1999 un Regulai (EK) Nr. 1290/2005 var finansēt tikai tos lauksaimniecības izdevumus, kas radušies, nepārkāpjot Kopienas noteikumus.
(4)
Ņemot vērā veiktās pārbaudes, divpusējo sarunu iznākumu un samierināšanas procedūras, daļa no dalībvalstu paziņotajiem izdevumiem neatbilst šai prasībai, un tādēļ ELVGF Garantiju nodaļa un Eiropas Lauksaimniecības garantiju fonds (turpmāk tekstā ELGF) tos nevar finansēt.
(5)
Ir jānorāda summas, kas nav atzītas par attiecināmām uz ELVGF Garantiju nodaļu un ELGF. Šīs summas neattiecas uz izdevumiem, kas radušies agrāk par divdesmit četriem mēnešiem pirms Komisijas rakstiska paziņojuma dalībvalstīm par pārbaužu rezultātiem.
(6)
Gadījumus, uz kuriem attiecas šis lēmums, novērtējumu par summām, kas izslēdzamas, pamatojoties uz neatbilstību Kopienas noteikumiem, Komisija ir paziņojusi dalībvalstīm kopsavilkuma ziņojumā par šo tematu.
(7)
Šis lēmums neskar finansiālos slēdzienus, ko Komisija var izdarīt no Tiesas spriedumiem lietās, kas vēl nav izskatītas līdz 2007. gada 15. decembrim un kas attiecas uz šā lēmuma saturu.
IR PIEŅĒMUSI ŠO LĒMUMU.
1. pants
Šā lēmuma pielikumā uzskaitītos izdevumus, kas radušies dalībvalstu akreditētām maksājumu aģentūrām un deklarēti attiecībā uz ELVGF Garantiju nodaļu vai ELGF, izslēdz no Kopienas finansējuma, jo tie neatbilst Kopienas noteikumiem.
2. pants
Šis lēmums ir adresēts Austrijas Republikai, Čehijas Republikai, Dānijas Karalistei, Francijas Republikai, Īrijai, Itālijas Republikai, Luksemburgas Lielhercogistei, Nīderlandes Karalistei, Portugāles Republikai, Spānijas Karalistei un Vācijas Federatīvajai Republikai.
Briselē, 2008. gada 8. aprīlī

Labels: 18
15
6